

 REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: UP/I- 119-01/21-01/01

URBROJ: 2197/05-05-21-3

Veliko Trgovišće, 14.09.2021.g.

Na temelju članka 37. stavka 3. Zakona o predškolskom odgoju i obrazovanju ("Narodne novine" br. 10/97,107/07,94/13. i 98/19.), članka 51. stavka 3. Statuta DV Rožica Veliko Trgovišće i članka 35. Statuta općine Veliko Trgovišće („Službeni glasnik Krapinsko zagorske županije“ broj 23/09. i 8/13.), na prijedlog Upravnog vijeća Dječjeg vrtića Rožica, Općinsko vijeće općine Veliko Trgovišće na 3. sjednici, održanoj dana 14. rujna 2021.g. donijelo je

**ODLUKU**

**o imenovanju ravnateljice**

**Dječjeg vrtića Rožica Veliko Trgovišće**

**I**

  **PETRA MARTINIĆ**, odgojiteljica predškolske djece, iz Donje Stubice, ulica Župana Vratislava 4 , imenuje se ravnateljicom Dječjeg vrtića Rožica Veliko Trgovišće, u punom radnom vremenu od 40 sati tjedno, sa danom 24.10.2021.g. na vrijeme od 4 (četiri) godine.

**II**

 Ovlašćuje se predsjednica Upravnog vijeća Dječjeg vrtića Rožica Veliko Trgovišće na zaključivanje ugovora o radu o pravima i obvezama iz točke I ove odluke, s gore imenovanom.

**Obrazloženje**

 Upravno vijeće Dječjeg vrtića Rožica Veliko Trgovišće u „Narodnim novinama“ broj 84/21 od 23.srpnja 2021. godine, na mrežnim stranicama i oglasnim pločama DV Rožica, Hrvatskom zavoda za zapošljavanje te općine Veliko Trgovišće objavilo je javni natječaj za izbor i imenovanje ravnatelja te ustanove.

U otvorenom roku na natječaj je pristigla jedna prijava i to kandidatkinje Petre Martinić, odgojiteljice predškolske djece, iz Donje Stubice, ulica Župana Vratislava 4.

 Po provedenom natječaju Upravno vijeće utvrdilo je da prijava udovoljava propisanim uvjetima natječaja.

 Po provedenom postupku Upravno vijeće predložilo je Općinskom vijeću općine Veliko Trgovišće da se Petra Martinić imenuje ravnateljicom Dječjeg Vrtića Rožica Veliko Trgovišće.

 Slijedom iznijetog, odlučeno je kao u izreci.

**Pouka o pravnom lijeku:**

 Protiv ove Odluke žalba nije dopuštena, ali se može pokrenuti upravni spor tužbom Upravnom sudu Republike Hrvatske u roku od 30 dana od dana primitka ovog akta. Tužba se predaje Upravnom sudu neposredno u pismenom obliku, usmeno na zapisnik ili se šalje poštom preporučeno odnosno dostavlja elektronički. Tužba nema odgodni učinak. Uz tužbu se mora podnijeti akt protiv kojeg je tužba upravljena u izvorniku ili prijepisu. Uz tužbu se podnosi i po jedan prijepis tužbe i priloga za tuženo tijelo.

PREDSJEDNICA

 OPĆINSKOG VIJEĆA

 Štefica Kukolja,ing.građ.

DOSTAVITI:

1. Petra Martinić, Donja Stubica, Župana Vratislava 4,

2. Dječji vrtić Rožica Veliko Trgovišće

3. Evidencija, ovdje

4. Arhiva, ovdje